Μαμόρου Οσίι

Ο Μαμόρου Οσίι (ιαπωνικά: 押井 守, Χέπμπορν: Oshii Mamoru, 8 Αυγούστου 1951) είναι Ιάπωνας δημιουργός ταινιών, τηλεοπτικός σκηνοθέτης και σεναριογράφος. Είναι γνωστός για την εστιασμένη στη φιλοσοφία αφήγησή του και για τη δημιουργία δημοφιλών anime, συμπεριλαμβανομένων των Urusei Yatsura, Ghost in the Shell και Patlabor 2: The Movie. Επίσης, θεωρείται ότι είναι ο δημιουργός του πρώτου OVA που έγινε ποτέ, με τίτλο Dallos. Ο Οσίι έχει αποσπάσει και υπήρξε υποψήφιος για πολλά βραβεία, συμπεριλαμβανομένων του Χρυσού Φοίνικα και του Χρυσού Λέοντα. Έχει επίσης αναγνωριστεί από σκηνοθέτες όπως ο Τζέιμς Κάμερον και οι Γουτσόφσκι.

 Ο Οσίι γεννήθηκε στις 8 Αυγούστου του 1951 στην Ότα της Ιαπωνίας. Σπούδασε στο Tokyo Gakugei University. Ως μαθητής, ο Οσίι είχε γοητευτεί από τη δραματική ταινία La Jetée (1969) του Κρις Μάρκερ. Επίσης, έβλεπε συνεχώς ευρωπαϊκό κινηματογράφο και ταινίες των Φεντερίκο Φελίνι, Ίνγκμαρ Μπέργκμαν, Μικελάντζελο Αντονιόνι και Ζαν-Πιέρ Μελβίλ. Άλλες επιρροές στη μετέπειτα κινηματογραφική του καριέρα είναι ο Ζαν-Λυκ Γκοντάρ, Αντρέι Ταρκόφσκι και Τζέρζι Καβαλέροβιτς. Επίσης, τον επηρρέασε ο σινεφίλ πατέρας του.Το 1976 αποφοίτησε από το Tokyo Gakugei University. Την επόμενη χρονιά εισήχθη στην εταιρεία Tatsunoko Productions, όπου εργάστηκε για το πρώτο του anime, Ippatsu Kanta-kun, ως καλλιτέχνης στόριμπορντ. Όσο ήταν στην εταιρεία, ο Οσίι εργάστηκε σε πολλά anime με την ίδια ιδιότητα, πολλά από τα οποία ήταν κομμάτια της τηλεοπτικής σειράς anime, Time Bokan. Το 1980 πήγε στο Studio Pierrot υπό την επίβλεψη του μέντορά του, Χισαγιούκι Τοριούμι. Το έργο του Οσίι ως σκηνοθέτη και καλλιτέχνη στόριμπορντ στο τηλεοπτικό anime Urusei Yatsura (1981) τον έκανε ευρύτερα γνωστό. Μετά την επιτυχία του, σκηνοθέτησε δύο ταινίες Yastuhara: τα Urusei Yatsura: Only You (1983) και Urusei Yatsura 2: Beautiful Dreamer (1984). Το Beautiful Dreamer γράφτηκε επίσης από τον Οσίι και είναι ένα πρώιμο παράδειγμα του σύγχρονου στυλ τέχνης που έχει υιοθετήσει. Επίσης, σε αυτό το έργο πειραματίστηκε με κόνσεπτ όπως το time loop (χρονική λούπα) με το οποίο μία τάξει λυκείου ξαναζεί την ίδια μέρα επαναλαμβανόμενα, όπως και τα όνειρα και η χειραγώγηση της πραγματικότητας.Ενώ συνεργαζόταν με το Studio Pierrot, ο Οσίι έκανε ένα έργο ανεξάρτητα, σκηνοθετώντας το πρώτο OVA με τίτλο Dallos το 1983. Ένα χρόνο αργότερα, αποχώρησε από την εταιρεία. Μεταφέρθηκε στο Studio Deen, για το οποίο έγραψε και σκηνοθέτησε την σουρρεαλιστική anime ταινία Angel's Egg (1985), η οποία διαθέτει βιβλικούς συμβολισμούς, και διαθέτει χαρακτήρες σχεδιασμένους από τον Γιοσιτάκα Αμάνο. Αργότερα, ο παραγωγός της ταινίας, Όσιο Σουζούκι, ίδρυσε και ανέλαβε το Studio Ghibli, μαζί με τους Χαγιάο Μιγιαζάκι και Ισάο Τακαχάτα. Μετά την προβολή της ταινίας, οι Μιγιαζάκι και Τακαχάτα ξεκίνησαν τη συνεργασία τους με τον Οσίι στην επόμενή του ταινία, με τίτλο Anchor. Ωστόσο, επειδή οι τρεις τους είχαν διαφωνίες σε καλλιτεχνικά θέματα, η ταινία ακυρώθηκε στα αρχικά στάδια παραγωγής της. Παρά τις διαφορές τους, ο Σουζούκι και το Studio Ghibli αργότερα βοήθησαν τον Οσίι στην παραγωγή του Ghost in the Shell 2: Innocence (2004). Σήμερα, ο Οσίι είναι σκεπτικός αλλά σεβαστικός απέναντι στις ταινίες του Τακαχάτα και του Studio Ghibli. Παρόλο που ήταν επικριτικός σχετικά με τον τρόπο συμπεριφοράς του Μιγιαζάκι απέναντι στους υπαλλήλους του, υποστηρίζει ότι θα ένοιωθε "περίεργα άδειος" και "θα ήταν βαρετό" αν οι Μιγιαζάκι και Τακαχάτα σταματούσαν να κάνουν ταινίες. Animation Kobe 1996: Feature Film Award (Ghost in the Shell) 2004: Feature Film Award (Ghost in the Shell: Innocence)Φεστιβάλ Κινηματογράφου Κανών 2004: Υποψηφιότητα για Χρυσό Φοίνικα (Ghost in the Shell: Innocence)London Sci-Fi Film Festiva 2002: Best Feature Film (Avalon)Mainichi Film Concours 1993: Best Animated Film (Patlabor 2: The Movie) 2008: Best Animated Film (The Sky Crawlers)Nihon SF Taisho Award 2004: 25th Nihon SF Taisho Award (Ghost in the Shell 2: Innocence)Sitges Film Festival 2004: Orient Express Award (Ghost in the Shell 2: Innocence)Φεστιβάλ Κινηματογράφου Βενετίας 2008: Υποψηφιότητα για Χρυσό Λέοντα (The Sky Crawlers) 2008: Future Film Festival Digital Award (The Sky Crawlers) Επίσημη ιστοσελίδα και αρχειοθετημένη εκδοχή της Μαμόρου Οσίι στην IMDb